Norges Toppidrettsgymnas

Norges Toppidrettsgymnas (NTG) er en stiftelse som driver private videregående skoler (NTG) og ungdomsskoler (NTG-U). Stiftelsen Norsk Alpingymnas (NAG) ble etablert av Roger Elstad i Bærum i 1981 og var starten på det som skulle bli Norges Toppidrettsgymnas.
NTG er lokalisert i Bergen, Bodø, Bærum, på Geilo, Kongsvinger, Lillehammer og i Tromsø. Skolene er landsdekkende og har elever fra alle landets fylker.
NTG-U er lokalisert i Bergen, Bærum, Bodø, Kongsvinger, Lillehammer, Tromsø og fra høsten 2022 i Asker.


== Om NTG ==
I dag er det mange skoler som kaller seg "toppidrettsgymnas", men NTG var den første og den som kvalitetsmessig har skilt seg ut på flere områder fra starten av.
NTGs hovedmål: NTG skal bidra til at utøvere i løpet av sin karriere tar medaljer i internasjonale mesterskap, kvalifiserer seg til høyere studier og utvikler gode holdninger.
NTG blir sett på som en viktig medspiller i utviklingen av Norges beste idrettstalenter.
Søkere til NTG må ha et utviklingspotensial i sin idrett og/eller ha oppnådd gode resultater. Undervisningen begynner dessuten tidligere om høsten enn ved offentlige videregående skoler. Dette blir gjort for å få tilstrekkelig antall timer i skolefagene og samtidig finne tid til den treningen som kreves for å bli toppidrettsutøver.
For å sikre treningskvaliteten og kunne få internasjonale referanser oppsøkes det ulike toppmiljøer i Norge og utlandet. Her gjennomføres felles samlinger og konkurranser med de lokale utøverne. Utenlandske sparringpartnere blir invitert til NTG.
NTG har ca. 120 trenere, de fleste er heltidsansatte. Disse holder et høyt internasjonalt nivå og kommer fra flere forskjellige nasjoner. Dette medfører en permanent kompetanseheving og tverrfaglig utvikling hos de ansatte trenerne.
Skolen er støtteberettiget i Statens lånekasse for utdanning på lik linje med offentlige videregående skoler.


== Idretter ved NTG ==
NTGs tilbud gjelder utøvere av følgende idretter:

Alpint
Basketball
Curling
Dans
Fotball
Freeski
Friidrett
Golf
Hopp og kombinert
Håndball
Ishockey
Judo
Klatring
Langrenn
MIX-Sport
Motocross
Orientering
Seiling
Sjakk
Skiskyting
Skyting
Snowboard
Svømming
Sykling
Tennis
Volleyball


== Om NTG-U ==
NTG-U er en ungdomsskole for elever som ønsker å kombinere mye trening med skolegang.
Utdannings- og forskningsdepartementet (UFD) godtok etableringen av en ungdomsskole i regi av Norges Toppidrettsgymnas fra høsten 2004. 
NTG-U Bærum ble startet høsten 2004 med 60 elever på 8. trinn. Høsten 2005 ble 60 nye elever tatt inn på 8. trinn, slik at det totale antallet var 120 elever. Høsten 2006 ble alle trinnene fylt opp med tilsammen 180 elever.
I ettertid er det etablert ungdomsskoler i Bergen, Bodø, Kongsvinger, Lillehammer og Tromsø. Høsten 2022 startes det en ungdomsskole i den nye velodromen i Asker.
Elevene på NTG-U trener 90 minutter hver eneste dag. Innholdet i treningen er basistrening med vekt på koordinasjon, styrke og utholdenhet, og variert trening innen forskjellige idrettsgrener som turn, ballspill, skøyter, sykling, aerobic, orientering og klatring samt mange flere. Elevene kan, dersom utviklingen tilsier det, få hospitere på enkelte av NTG sine treninger.
NTG-U er berettiget til å motta statstilskudd etter friskoleloven.


== Tidligere elever ved NTG ==
Magnus Carlsen (verdensmester)
Mats Zuccarello Aasen (NHL, landslag)
Ole Einar Bjørndalen (olympisk mester, verdensmester)
Lasse Kjus (olympisk mester, verdensmester)
Tom Stiansen (verdensmester)
Hans Petter Buraas (olympisk mester)
Finn Christian Jagge (olympisk mester)
Bjarne Solbakken (WC-seier)
Thor Hushovd (verdensmester)
Stig-André Berge (medalje i OL)
Ailo Gaup (verdensmester)
Anders Fannemel (verdensmester for lag, verdensrekordholder for lengste hopp (251,5 meter))
Karoline Dyhre Breivang (olympisk mester, verdensmester)
Tiril Eckhoff (olympisk mester, verdensmester)
Hedda Berntsen (verdensmester)
Andreas Martinsen (NHL, landslag)
Caroline Graham Hansen (utenlandsproff, landslag)
Cathrine Dekkerhus (EM-sølv, landslag)
Kristin Størmer Steira (olympisk mester, verdensmester)
Ola Vigen Hattestad (olympisk mester, verdensmester)
Andreas Mikkelsen (VM-medaljer)
Tiril Sjåstad Christiansen (Gull X-Games)
Johanne Killi (Gull X-Games)
Per Kristian Hunder (Gull X-Games)
Emil Hegle Svendsen (olympisk mester, verdensmester)
Tarjei Bø (olympisk mester, verdensmester)
Torstein Horgmo (Gull X-Games)
Sander Sagosen (VM-sølv)
Kristian Kjelling (landslag)
Ole Kristian Tollefsen (landslag, NHL)
Kenneth Gangnes (verdensmester)
Lars Bystøl (olympisk mester)
Sigurd Pettersen (verdensmester)
Maren Lundby (WC-seier)
Lasse Ottesen (OL-sølv, har hatt verdens lengste hopp)
Mikko Kokslien (WC-seier)
Håvard Klemetsen (olympisk mester, verdensmester)
Halldor Skard Jr. (olympisk mester, verdensmester)
Pål Golberg (WC-seier)
Ronny André Hafsås (WC-seier)
Pål Anders Ullevålseter (verdensmester)
Kenneth Gundersen (WC-seier, Norges beste utøver gjennom tidene)
Liv Grete Skjelbreid (verdensmester, OL-medaljer)
Fanny Welle-Strand Horn (OL-bronse, VM-bronse stafett)
Ann Kristin Flatland (verdensmester)
Alexander Os (verdensmester)
Ole Kristian Bryhn (verdensmester)
Malin Westerheim (medaljer i VM og EM)
Ståle Sandbech (medaljer i OL og X-Games)
Silje Norendal (Gull X-Games)
Sara Nordenstam (OL-bronse)
Aleksander Hetland (verdensmester)
Liss-Anne Pettersen (verdensmester, raskeste norske kvinne (228.715 km/t))
Aron Bye (VM-sølv)


== Referanser ==


== Eksterne lenker ==
Norges Toppidrettsgymnas